**Ministru kabineta rīkojuma projekta „Par uzdevumiem Eiropas Savienības strukturālo un investīciju fondu mērķa „Eiropas teritoriālā sadarbība” 2014.-2020. gada plānošanas periodam vadības, uzraudzības un kontroles sistēmas ieviešanai” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar Ministru kabineta 2012.gada 27.novembra protokollēmumu Nr.66, 33.§ Vides aizsardzības un reģionālās attīstības ministrija (turpmāk – VARAM) nodrošina „Eiropas teritoriālās sadarbības” mērķa darbības programmu 2014.-2020.gadam izstrādi.  |
| 2. | Pašreizējā situācija un problēmas | Saskaņā ar Ministru kabineta 2007.gada 09.maija rīkojumu Nr.256 „Par uzdevumiem Eiropas Savienības struktūrfondu 3.mērķa „Eiropas teritoriālā sadarbība” vadības, uzraudzības un kontroles sistēmas ieviešanā” VARAM ir noteikta par nacionālo atbildīgo iestādi 3.mērķa “Eiropas teritoriālā sadarbība” programmu politikas izstrādē un koordinēšanā atbilstoši 3.mērķa “Eiropas teritoriālā sadarbība” (turpmāk – ETS) programmām.Nodrošinot ETS programmu pēctecības principa ievērošanu 2014.-2020.gada plānošanas periodā un ņemot vērā 2007.-2013.gada plānošanas periodā uzkrāto ETS programmu administrēšanas pieredzi, VARAM ir nepieciešams mandāts pildīt Nacionālās atbildīgās iestādes (turpmāk – NAI) funkcijas arī 2014.-2020.gada plānošanas periodā. NAI galvenās funkcijas ir sadarbībā ar attiecīgās programmas partnervalstīm nodrošināt līdzdalību programmu dokumentu izstrādē, to iesniegšanu apstiprināšanai Ministru kabinetā, līdzdalību programmu ieviešanā, uzraudzībā un izvērtēšanā, finanšu kontroles un revīzijas veikšanā. ETS programmu izstrādes un koordinēšanas procesā tiek ievērots partnerības princips un nodrošināta efektīva informācijas apmaiņa, kā arī veicināta lēmumu pieņemšanas atklātība un caurskatāmība, t.i., valsts pārvaldes iestādēm sadarbojoties struktūrfondu ieviešanā ar plānošanas reģioniem, sociālajiem partneriem un nevalstiskajām organizācijām.VARAM kā vadošā valsts pārvaldes iestāde reģionālās politikas plānošanas, pašvaldību attīstības un telpiskās plānošanas jomā arī turpmāk nodrošinās reģionālo stratēģisko pieeju ETS programmu daudzgadu plānošanā un koordinācijā, veicinot teritoriālo (jeb reģionālo) sadarbību ne tikai starp Latvijas reģioniem un pašvaldībām, bet arī ar kaimiņvalstu un citu ES dalībvalstu reģionālajiem un vietējiem partneriem. |
| 3. | Saistītie politikas ietekmes novērtējumi un pētījumi |  Nav attiecināms. |
| 4. | Tiesiskā regulējuma mērķis un būtība | Rīkojuma projekts uzdod VARAM pildīt NAI funkcijas, sagatavot un noteiktā kārtībā iesniegt Ministru kabinetā Eiropas Savienības strukturālo un investīciju fondu mērķa „Eiropas teritoriālā sadarbība” ar Eiropas Reģionālā attīstības fonda atbalstu īstenojamo pārrobežu sadarbības programmu un ar Eiropas kaimiņattiecību instrumenta atbalstu īstenojamās pārrobežu sadarbības programmu projektus, kā arī likumprojektu par Eiropas Savienības strukturālo un investīciju fondu mērķa „Eiropas teritoriālā sadarbība” 2014.–2020.gada plānošanas periodam programmu vadību un normatīvo aktu projektus, kas saistīti ar minēto likumprojektu. |
| 5. | Projekta izstrādē iesaistītās institūcijas |  Vides aizsardzības un reģionālās attīstības ministrija. |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija | Nav |

|  |
| --- |
| Anotācijas II-VI sadaļa – rīkojuma projekts šīs jomas neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Rīkojuma projekta izpildi nodrošina Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām  | Rīkojuma projektā noteiktās funkcijas tiks īstenotas esošo kompetenču ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
| 6. | Cita informācija | Nav. |

Vides aizsardzības un reģionālās attīstības ministrs E.Sprūdžs

Vīza:

Vides aizsardzības un reģionālās attīstības ministrijas valsts sekretārs A. Antonovs

25.10.2013.

501

L. Djačenko, 67026488

liga.djacenko@varam.gov.lv